projecte-aina/catalan_government_crawling huggingface dataset:
Nom del lloc: Servei de Gestió Econòmica i Administrativa
Unitat orgànica: Institut de Seguretat Pública de Catalunya
Sub-direcció/Servei: Sub-direcció general d'Administració i Suport Acadèmic
Horari: Dedicació especial (40 hores)
Ser funcionari/ària de carrera del cos superior d'administració de l'Administració de la Generalitat.
Estar en possessió del certificat de nivell de suficiència de català (C1) o equivalent
Coordinar i supervisar la gestió i administració del personal de l'Institut.
Coordinar i supervisar la proposta d'avantprojecte de pressupost de l'Institut i supervisar l'administració i l'execució d'aquest pressupost.
Dissenyar i coordinar els processos relacionats amb la gestió administrativa, els serveis generals i el règim interior.
Coordinar l'elaboració i la tramitació dels expedients de contractació que siguin competència de l'Institut.
Supervisar els expedients amb contingut econòmic, controlar la comptabilitat pressupostària, extrapressupostària i analítica, així com supervisar la confecció de les liquidacions del pressupost i la presentació dels comptes anuals.
Supervisar i controlar els ingressos propis de l'Institut, supervisar l'habilitació i la recaptació per la via de constrenyiment. -
Supervisar la gestió de la tresoreria, la planificació dels pagaments i les previsions d'ingressos.
Coordinar la gestió del patrimoni i el manteniment de les infraestructures, les instal·lacions i els equipaments.
Supervisar la implantació de les aplicacions informàtiques corporatives, dels projectes informàtics propis i la promoció de l'ús de les noves tecnologies, així com coordinar el funcionament i el manteniment de l'equipament informàtic i de comunicacions i planificar-ne el desenvolupament d'acord amb les necessitats dels serveis.
Dissenyar la implantació de propostes organitzatives, racionalització i simplificació de procediments administratius i programes interdepartamentals.
Coordinar i avaluar la implantació de mesures preventives en matèria de riscos laborals i col·laborar en la definició i implantació de les polítiques departamentals en matèria de seguretat i salut laborals.
Supervisar i coordinar el funcionament del servei d'allotjament de la residència d'alumnes i administrar-ne els recursos.
Coordinar i supervisar l'arxiu documental de l'Institut.
- Les activitats de culte, els actes religiosos com ara els casaments, els serveis religiosos, les celebracions i les cerimònies fúnebres.
- Els mitjans de transport públic.
- Les activitats culturals, d'arts escèniques i musicals, el cinema i les exposicions en recintes estables, com ara teatres, cinemes, carpes de circ o similars (*).
- Les biblioteques, arxius, museus i monuments (*).
- Les activitats lúdiques i recreatives, l'obertura al públic d'equipaments esportius, com ara piscines descobertes, parcs -d'atraccions i parcs infantils, i les activitats esportives, com ara gimnasos i instal·lacions esportives (*).
(*) Es pot dur a terme sempre que es compleixin les indicacions dels plans sectorials aprovats pel Comitè de Direcció del Pla d'actuació del PROCICAT.
Aquesta limitació no és aplicable al dret de manifestació, el qual es podrà exercir en les condicions que determini l'autoritat competent, i sens perjudici del compliment de les limitacions establertes amb caràcter general per les autoritats sanitàries en els espais públics.
per la qual es prorroguen les mesures especials en matèria de salut pública per a la contenció del brot epidèmic de la pandèmia de COVID-19 al territori de Catalunya.
per la qual s'estableixen noves mesures en l'ús de la mascareta per a la contenció del brot epidèmic de la pandèmia de COVID-19.
per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2.
de modificació de la Llei 18/2009, de 22 d'octubre, de salut pública, i d'adopció de mesures urgents per fer front al risc de brots de la COVID-19.
pel qual s'estableix el règim sancionador específic per l'incompliment de les mesures de prevenció i contenció sanitàries per fer front a la crisi sanitària provocada per la COVID19.
per la qual s'adopten mesures extraordinàries al territori de Catalunya per a l'aplicació de l'Acord del Consell Interterritorial del Sistema Nacional de Salut de 14 d'agost de 2020, sobre la declaració d'actuacions coordinades en salut pública per a la contenció de la pandèmia de COVID-19.
per la qual es modifica la Resolució SLT/2073/2020, de 17 d'agost, per la qual s'adopten mesures extraordinàries al territori de Catalunya per a l'aplicació de l'Acord del Consell Interterritorial del Sistema Nacional de Salut de 14 d'agost de 2020, sobre la declaració d'actuacions coordinades en salut pública per a la contenció de la pandèmia de COVID-19.
per la qual s'adopten mesures especials en matèria de salut pública per a la contenció del brot epidèmic de la pandèmia de COVID-19 al territori de Catalunya
per la qual s'adopten mesures especials en matèria de salut pública relacionades amb el consum de begudes alcohòliques per a la contenció del brot epidèmic de la pandèmia de COVID-19.
per la qual s'adopten mesures especials en matèria de salut pública per a la contenció del brot epidèmic de la pandèmia de COVID-19. (relativa a activitats d'oci).
per la qual es prorroguen determinades mesures especials en matèria de salut pública per a la contenció del brot epidèmic de la pandèmia de COVID-19 en l'àmbit de les activitats d'oci.
En el marc del Pla estratègic del desconfinament per la COVID-19 aprovat pel Govern de Catalunya, els diferents departaments de la Generalitat de Catalunya estan elaborant plans de desconfinament sectorials amb les mesures previstes per a les diferents fases del desconfinament i per a cadascun dels seus àmbits d'acció.
A la vegada, aquests plans sectorials de desconfinament serveixen com a criteris generals perquè les administracions locals desenvolupin els seus plans de desconfinament.
Els plans de desconfinament sectorials de la Generalitat són revisats per un equip de coordinació integrat pels departaments de Salut i Interior i per un equip de representants del món local abans de presentar-los a les reunions del Comitè Tècnic del pla PROCICAT per emergències associades a malalties transmissibles emergents amb potencial alt risc, i, un cop tenen el vistiplau del Comitè Tècnic, són aprovats pel Comitè de Direcció del mateix pla.
Es fan públics tots els plans de desconfinament sectorials sobre els quals s'ha emès informe i que ja han estat aprovats fins al moment pel Comitè Tècnic i pel Comitè de Direcció del Pla PROCICAT.
Per obtenir l'autorització com a empresa de seguretat, cal complir els requisits jurídics i tècnics que la normativa de seguretat privada exigeix per a cadascuna de les activitats i serveis de seguretat privada que es pretengui desenvolupar.
Les empreses i professionals estan obligats a relacionar-se amb l'Administració per mitjans electrònics.
La sol·licitud i la documentació annexa la podeu presentar, mitjançant el formulari de Petició genèrica amb signatura electrònica.
Cal que empleneu la petició genèrica amb signatura electrònica i que hi adjunteu, en un arxiu comprimit, els documents següents degudament emplenats:
Si la sol·licitud inicial o la documentació presentada per la persona sol·licitant fos defectuosa o incompleta, se la requerirà perquè l'esmeni o la completi, en el termini de 10 dies, a comptar des de l'endemà de la notificació del requeriment.
Quan s'hagi presentat tota la documentació necessària, a la vista d'aquesta, la Policia de la Generalitat-Mossos d'Esquadra emetrà un informe relatiu a la idoneïtat de les mesures de seguretat instal·lades a la seu social de l'empresa.
La Direcció General d'Administració de Seguretat resoldrà el procediment d'autorització de l'empresa de seguretat i el procediment d'inscripció de l'empresa en el Registre especial de serveis i activitats de seguretat privada de Catalunya.
Un cop inscrita i autoritzada, i abans d'entrar en funcionament, l'empresa de seguretat haurà de comunicar la data d'inici de les seves activitats a la Direcció General d'Administració de Seguretat.
Actuauments i a mès de 28.000 usatgèrs, repartits entre diferentes flòtes.
En 2017 er hilat Rescat corsèc 376.167 ores de trànsit de picades de grop.
Era Oficina de Coordinació de la Xarxa Rescat ei qui s'encargue d'omologar es diferenti modèls de terminaus que pòden emplegar es usatgèrs der hilat.
Era Oficina de Coordinació de la Xarxa Rescat gestione toti es aspèctes relacionadi damb eth foncionament der hilat, tant per çò que hè a infraestructures com a usatgèrs o mantenença d'equips terminaus.
Tanben permet era inabilitacion remòta de terminaus, ja sigue de forma temporau o permanenta, emplegant era interfície aire.
S'hi poden consultar els contractes relacionats amb la xarxa Rescat.
Protecció Civil de la Generalitat ha activat aquest matí l'Alerta del Pla d'emergència exterior del sector químic de Catalunya (PLASEQCAT) per una fuita d'àcid clorhídric a l'empresa d'alimentació Cargill, ubicada al Carrer de Marie Curie, 6 de Martorell al Baix Llobregat.
Aquest matí, a les 09.45 hores la pròpia empresa ha informat al 112 que havia patit un incident en un tanc d'àcid clorhídric.
Els Bombers de la Generalitat han activat 10 dotacions, entre les qual el Furgó de Risc Químic, per treballar en la fuita d'àcid clorhídric de l'empresa de producció i processament d'aliments de Martorell.
La fuita, ocasionada pel seccionament del tub d'un tanc, l'han pogut taponar per complet i controlar el vessament de producte al voltant de les 11.30 hores.
Fins aleshores, han pogut tenir continguda la fuita a l'interior de la cubeta.
Els vapors que generava la fuita estaven concentrats a la zona afectada de l'interior de les instal·lacions, afavorit per la manca de vent, i s'han dissipat.
En aquests moments, una cisterna que ha portat la mateixa empresa recollirà tot el producte vessat, així com el que encara hi ha a l'interior del tanc.
A conseqüència de la fuita, els 29 treballadors que hi havia a l'empresa han seguit el pla de confinament preventiu en els espais marcats.
El Sistema d'Emergències Mèdiques SEM han activat, preventivament, dues ambulàncies i han confirmat que la fuita no ha provocat cap afectació personal.
En la resolució d'aquest incident també han participat els Mossos d'Esquadra.
Protecció Civil de la Generalitat ha desactivat l'Alerta del Pla d'emergència exterior del sector químic de Catalunya (PLASEQCAT) un cop que l'empresa Cargill de Martorell ha informat que ha finalitzat, amb la supervisió dels Bombers de la Generalitat, el transvasament de l'àcid clorhídric de la cisterna afectada aquest matí per una fuita a una altra cisterna.
Agents de la Policia de la Generalitat – Mossos d'Esquadra de la Unitat d'Investigació de Tarragona van detenir dimarts passat quatre homes de 20, 27, 37 i 40 anys, tots de nacionalitat albanesa i amb domicili desconegut, com a presumptes autors dels delictes de pertinença a organització criminal, tràfic de drogues i defraudació de fluid elèctric.
La investigació es va iniciar a principis del mes de març quan es va detectar un grup de persones a Salou que, segons les primeres gestions, es podrien dedicar al cultiu de marihuana.
Les comprovacions inicials van permetre als investigadors comprovar que els individus seguien unes mesures de contra vigilància molt estrictes i que, tot apuntava, formaven part d'un grup organitzat dedicat al cultiu intensiu de marihuana, amb plantacions indoor a Catalunya i a l'aire lliure fora del territori català.
Durant la fase d'investigació els agents van interceptar un dels membres del grup en un control policial a Santa Margarida i els Monjos (Alt Penedès) i li van intervenir 4.000 euros en efectiu i dues safates de plantació de llavors amb unes 200 unitats.
Finalment es va aconseguir localitzar a Garidells (Alt Camp) la nau industrial on havien instal·lat una plantació de marihuana indoor de caràcter intensiu.
Posteriorment, comprovacions amb tècnics de la companyia elèctrica, van permetre confirmar que hi havia una connexió fraudulenta a la xarxa.
Dimarts passat es van realitzar dues entrades i perquisicions, una a la casa de Salou on el grup tenia la seva residència i l'altra a la nau dels Garidells.
A la casa es van localitzar 10.635 euros amagats en un doble fons d'una maleta, lots, walkie-talkie, una placa de la policia albanesa, documentació diversa així com a objectes relacionats amb el cultiu de marihuana.
En l'entrada a la nau es va localitzar un cultiu intensiu amb 1.204 plantes de marihuana, 115 focus, 38 ventiladors, 8 aires condicionats, filtres d'aire i 115 transformadors.
Els detinguts van passar divendres a disposició judicial i van quedar en llibertat amb càrrecs.
Agents de la Policia de la Generalitat – Mossos d'Esquadra de la comissaria de Vic (Osona) van detenir el dia 7 d'octubre un home de 39 anys, de nacionalitat nord-americana i veí d'Olot (Garrotxa), com a presumpte autor d'un delicte de danys i un altre delicte contra el patrimoni històric.
Els fets van succeir durant nit del passat 7 d'octubre a Vic, on cap a les dues de la matinada, quan els agents van ser alertats que un home estava calant foc a diversos llocs: papereres, entrades d'entitats bancàries, el para-sol d'un bar o les portes de fusta d'accés a l'església del Carme de Vic.
Els mossos van iniciar la recerca i, gràcies a la col·laboració ciutadana, van localitzar el sospitós.
Aquest, en veure la patrulla, va intentar fugir però va ser aturat i identificat.
En escorcollar-lo, els policies van trobar que duia a sobre un encenedor i diversos papers per iniciar els focs.
En total es va comprovar que havia buidat diverses papereres dels carrers Gurb i Jacint Verdaguer, i havia calat foc a un contenidor, dues entitats bancàries, un para-sol d'un bar i a les portes de fusta de l'església del Carme de Vic dels segles XVII i XVIII.
Per aquest darrer incendi també se l'acusa d'un delicte contra el patrimoni històric.
El detingut, que no tenia antecedents, va passar dijous passat a disposició judicial davant del jutjat d'instrucció en funcions de guàrdia de Vic.
Agents de la Policia de la Generalitat - Mossos d'Esquadra de la comissaria de Martorell van detenir, el dimarts 6 d'octubre, quatre homes de nacionalitat albanesa, entre 30 i 54 anys, i veïns de Barcelona com a presumptes autors d'un delicte contra la salut pública, concretament tràfic de drogues, un delicte de defraudació de fluid elèctric i pertinença a grup criminal.
La investigació es va iniciar el mes de maig quan agents de la Unitat d'Investigació de la comissaria de Martorell van tenir coneixement que en dues cases situades en una urbanització al municipi de Sant Esteve de Sesrovires podrien tenir una plantació de marihuana interior.
Gràcies a les gestions d'investigació, els agents van aconseguir acreditar que les dues cases, llogades legalment, contenien plantacions de marihuana i que ambdues plantacions estaven controlades per un mateix grup criminal, especialitzat en l'explotació de plantacions de marihuana per tot el territori català.
Finalment, el 6 d'octubre, amb l'autorització del Jutjat d'Instrucció número 4 de Martorell, es va realitzar una entrada i escorcoll a les dues cases unifamiliars.
Durant l'escorcoll, a les dues cases van localitzar diverses estances preparades pel cultiu de marihuana i una habitació destinada a l'assecat de la substància estupefaent.
Els agents van confiscar més de 1.500 plantes de marihuana, més de 40 quilograms de marihuana seca i preparada per a la seva distribució.
Així mateix, també van localitzar, amagats a la cuina, 3.500 euros en efectiu.
Els tècnics van constatar que les dues cases tenien escomeses clandestines del subministrament elèctric, amb un consum desproporcionat, deu vegades superior al consum habitual d'una casa unifamiliar, constituint-se per tant, una defraudació de fluid elèctric.
Els agents van detenir quatre persones que es trobaven a l'interior de les dues plantacions com a presumptes autors d'un delicte de tràfic de drogues, defraudació de fluid elèctric i pertinença a grup criminal.
Els quatre arrestats van passar a disposició judicial i el jutge instructor va decretar l'ingrés a presó per a dos dels detinguts i la llibertat amb càrrecs per als altres dos.
Sant Feliu de Llobregat, 11 d'octubre de 2020
Moltes persones han adquirit competències professionals en el lloc de treball, mitjançant l'experiència professional o formació no oficial, amb la qual cosa tenen les competències, però no l'acreditació oficial.
El procés d'avaluació i acreditació permet que aquestes persones puguin obtenir la certificació oficial.
Periòdicament es convoquen procediments d'avaluació i acreditació de competències professionals que permeten reconèixer l'experiència o la formació no formal i obtenir-ne una certificació oficial.
Tota l'oferta educativa d'FP a Catalunya: formació professional inicial, dual, contínua i ocupacional
En aquesta convocatòria es pot obtenir l'acreditació d'unitats de competència de titulacions o certificats de professionalitat que condueixen a l'habilitació per a l'exercici de professions regulades.
En aquest apartat us informem de les possibles habilitacions que es poden aconseguir a partir dels títols o certificats de professionalitat de cada àmbit.
Cal consultar en cada cas les condicions d'obtenció de l'habilitació.
Els requisits per a l'habilitació de les professions regulades a Catalunya són competència dels departaments corresponents.
Podeu trobar les dades sobre l'accés a professions regulades dels àmbits d'aquesta convocatòria en els enllaços següents:
La comissió avaluadora expedeix un certificat d'acreditació a cada persona que supera la fase d'avaluació; és un certificat amb validesa oficial amb les unitats de competència en què la persona ha demostrat la seva competència.
Les unitats que s'acrediten consten en el certificat obtingut.
L'acreditació d'una unitat de competència té efecte d'acreditació parcial acumulable per obtenir un títol d'ensenyaments professionals o un certificat de professionalitat.
Les persones que han obtingut el certificat poden demanar, una vegada matriculades en un centre, la convalidació dels mòduls associats a les unitats de competència acreditades.
Les convalidacions es poden consultar a Convalidació i exempció de mòduls, segons s'estableixi a la norma que regula cada títol.
Per obtenir el títol cal complir els requisits d'accés i completar la formació corresponent; les opcions per fer-ho són les següents:
Les persones que han acreditat unitats de competència poden cursar formació de mòduls associats o derivats d'unitats de competència, matriculant-se en un centre encara que no compleixin els requisits acadèmics d'accés (Resolució ENS/1061/2018, de 15 de maig).
Per completar tota la formació i obtenir el títol cal complir els requisits acadèmics d'accés.
Els estudis de formació professional es poden cursar en centres autoritzats pel Departament d'Educació.
Per a més informació, consulteu:
El Servei Públic d'Ocupació de Catalunya (SOC) és l'organisme que expedeix i registra els certificats de professionalitat, el document oficial que acredita que una persona és competent professionalment per desenvolupar una activitat laboral d'acord amb les exigències del mercat laboral.
Els certificats de professionalitat els poden obtenir les persones que acrediten tenir els coneixements i les capacitats corresponents a totes i cadascuna de les unitats de competència que el conformen.
Les persones que han participat en una convocatòria d'avaluació i acreditació de competències professionals poden demanar l'exempció dels mòduls formatius associats a les unitats de competència acreditades; les unitats es poden consultar a Convalidació i exempció de mòduls.
Per obtenir informació de com sol·licitar un certificat de professionalitat podeu adreçar-vos a les pàgines següents:
Per participar en l'avaluació i l'acreditació, els candidats han de complir, a 31 d'agost de 2020, els requisits següents:
Per justificar que es compleixen els requisits de participació cal disposar de la documentació següent:
Certificat de l'entitat o entitats on constin les activitats i les funcions relacionades amb la competència o les competències a acreditar i el nombre total de dies/hores.
Certificat de l'organització on s'ha prestat l'assistència en la qual han de constar, específicament, les activitats i funcions desenvolupades, l'any i el nombre total d'hores.
Certificats o diplomes de formació no formal relacionada amb la competència o les competències que es volen acreditar on constin les hores de formació, els continguts i el període de la formació.
El procediment d'avaluació i acreditació de competències professionals adquirides mitjançant l'experiència laboral o vies no formals de formació permet, a les persones que hi participen, d'aconseguir una certificació que els pot servir per arribar a obtenir un títol d'ensenyament professional, un certificat de professionalitat, o totes dues coses.
La certificació, en alguns casos, pot conduir a l'obtenció dels requisits per exercir la professió de les activitats regulades.
El procediment implica l'assistència de la persona interessada a un màxim de cinc sessions virtuals (on-line) mitjançant plataformes com Google Meets o similars amb el centre escollit.
Es pot demanar a l'aspirant, sessions presencials només en cas que es considerin necessàries però mai serà la opció preferent.
Les tres fases del procediment són la d' assessorament, la d' avaluació i la d' acreditació de la competència.
L'aspirant disposa d'un assessor o assessora que l'acompanya i aconsella perquè tingui més possibilitats de superar la fase d'avaluació; l'ajuda a completar el dossier de competències professionals, que inclou els documents justificatius de l'experiència laboral i/o de la formació i altres informacions necessàries per identificar el seu bagatge professional i les competències professionals adquirides amb l'experiència laboral o la formació rebuda.
A partir d'aquesta informació, l'assessor o assessora elabora un informe orientatiu sobre la conveniència o no d'accedir a la fase d'avaluació o seguir un itinerari formatiu.
L'aspirant pot demostrar les competències professionals que vol acreditar.
Els avaluadors analitzen la documentació aportada per l'aspirant (i revisada per l'assessor o l'assessora) i comproven la seva competència professional mitjançant una entrevista professional o a través d'altres mètodes.
Les persones que superen l'etapa d'avaluació reben una certificació oficial per a cadascuna de les unitats en què han demostrat la seva competència professional.
També reben un informe d'orientació i una proposta d'itinerari formatiu de la comissió avaluadora per tal de completar una titulació oficial.
Per registrar l'acreditació de les unitats de competència cal que la persona estigui inscrita com a demandant d'ocupació o bé de millora d'ocupació.
En aquesta etapa s'informa i s'orienta els participants sobre el següent:
Aquesta etapa, anterior al procés, no és obligatòria però sí molt recomanable.
Tots els instituts donen informació general sobre el procés i específica de l'àmbit que ofereixen.
A més d'orientar i informar sobre el procediment, els punts d'informació poden ajudar els sol·licitants a formalitzar la sol·licitud de preinscripció i a preparar el dossier de competències professionals.